Ya, hogen ar pezh a felle din lavar a zo e plij Galway din, hag Iwerzhon kement-all, ha koulskoude… N'eo ket eñvorennoù fall am eus amañ, tamm ebet zoken. Aze emañ an dalc'h. Ha pa vefe  gwelloc'h ar vuhez amañ em befe c'hoant da zistreiñ da Vreizh, n'eo ket dres evel ar soñjoù ac'h eus eus an nav-daou.  Emaon o klask kompren perak eo gwelloc'h din bezañ e Breizh padal n'eo ket gwall zisheñvel an div vro hag en em santan ken mat amañ hag e Roazhon, da skouer. En ur geñveriañ daou genaroud plijus eo diaesoc'h kavout abegoù evit unan da vezañ a-us d'egile.  Hogen kompren a ran ar pezh a fell dit lavar ivez, bezañ bet ganet en ul lec'h n'eus ket atav da welet gant e garout pe get (trawalc'h  a vretoned a zo deuet a lerc'h all evit en prouiñ, hag e-touez ar re o deus savet istor ar brezhoneg a-vremañ ez eus un toullad anezho), ha dont a ra ar garantez-vro, desket e vez, dibabet, kentoc'h eget resevet, gouzañvet.  N'ouzon ket mat perak on ken stag da Vreizh, met gwell a-se marteze.